NaiveNeuron/SloPal huggingface dataset:
Pellegrini, Peter, predseda NR SR (2015-05-06):
Prezentujme sa a hlasujme o tom, že Národná rada prerokuje uvedený návrh zákona v druhom čítaní. (Hlasovanie.) Prítomných 137 poslancov, za 81, zdržalo sa 55, nehlasoval 1 poslanec. Schválili sme postúpenie do druhého čítania.
P. Hrušovský, podpredseda NR SR: (2001-12-13):
P. Koncoš, minister pôdohospodárstva SR: V minulom volebnom období, pán poslanec Delinga, som volal po tom, aby sa viazané licencie v duchu asociačnej dohody s Európskou úniou zmenili skutočne na automatické v záujme tých, ktorí sa o lesy starajú a ktorí lesy vlastnia. Už som zdôraznil, že hlavným problémom je skutočne rozbitý drevospracujúci priemysel. Bukóza Vranov, ktorá vyrába len torzo z toho, čo vyrábala pred privatizáciou napriek tomu, že prešla niekoľkonásobnou zmenou vlastníckych vzťahov. Smrečina Banská Bystrica, ostatné podniky, najmä nábytkársky priemysel je jednoducho rozbitý a, chvalabohu, že vznikajú postupne nové malé firmy, že živnostníci sa ujali, veľmi dobre sa zhosťujú práve výroby nábytku, ale vždy to nestačí. Ak som spomínal vývozy v jednotlivých sortimentoch, tak kvalitné guľatinové sortimenty tvorili napríklad z celkového vývozu, ktoré vyviezli Lesy Slovenskej republiky, len 4,7 %, ostatok je vývoz vlákniny. Na Slovensku treba postaviť aj vplyvom toho, že Bukóza Vranov je jednoducho rozbitá, že celulózu prestala vyrábať, fabriku na výrobu celulózy s ročným objemom 250 až 300 tisíc ton celulózy. Potom nebudú problémy. Samozrejme, že vždy sa tu stretávajú záujmy drevospracujúceho priemyslu, odberateľov a vždy sa tu stretávajú aj záujmy vlastníkov lesa. A nazdávam sa, že ani štát sa voči vlastníkom lesa nespráva až tak dobre, pretože verejnoprospešné činnosti, ktoré by sa mali udržiavať, vyžadovali by si vynaložiť zo štátneho rozpočtu približne 1 miliardu 100 miliónov korún a slúži ku cti, že do roku 1998 to bolo aspoň 530 miliónov, teda 50 %, od roku 1999 je to len 360 miliónov, teda približne jedna tretina z toho, čo lesy - a to je jedno, či súkromní vlastníci alebo štátne lesy - potrebujú. Aj tu možno treba hľadať príčinu toho, že potom vlastníci lesov sa snažia skôr drevo vyvážať, kde získavajú o 200 až 300 korún vyššie ceny za meter kubický ako na domácom trhu za tie isté sortimenty, samozrejme. Chcem ešte zdôrazniť, že práve v záujme toho, aby sa stabilizoval drevospracujúci priemysel, ministerstvo hospodárstva a ministerstvo pôdohospodárstva predložilo do vlády program Drevo - surovina 21. storočia a práve aj v intenciách tohto programu sa rozvíja aj spolupráca so Sweet Wood a, samozrejme, s ďalšími firmami. A som presvedčený, že v krátkom období sa dorieši aj výstavba spomínanej celulózky, predpokladám, že na východnom Slovensku. Ďakujem.
Glváč, Martin, podpredseda NR SR (2017-02-14):
Ďakujem. Vyhlasujem trojminútovú prestávku, budeme pokračovať 11.02 hod., samozrejme, hlasovaním. Dovoľte mi ešte, aby som v mene vedenia parlamentu zablahoželal pánovi poslancovi Galkovi k dnešným narodeninám. (Potlesk.) (Krátka prestávka.) (Po prestávke.)
Žiga, Peter, podpredseda NR SR (2024-02-15):
Pristúpime k druhej otázke, ktorú položila pani poslankyňa Plevíková. Tá je však identická s otázkou, ktorú položil pán poslanec Glück, to sa len chcem opýtať, či bude chcieť položiť doplňujúcu otázku pani poslankyňa. Nebude. Prejdeme na tretiu otázku, ktorú položil pán poslanec František Petro a znie: „Vážený pán predseda vlády, môžete nám, prosím, zagarantovať, že keď bude Trenčín v roku 2026 hlavné mesto kultúry, nezopakuje sa šialenstvo, ktoré sme pred pár dňami mohli vidieť v rakúskom Bad Ischl, kde nahí progresívci tancovali alegorický oslavný tanec víťazstva Lucifera na Zemi pred zrakom detí?“ Nech sa páči, pán premiér.
V. Palko, poslanec: (2008-09-10):
A. vyslovuje súhlas s pristúpením Slovenskej republiky k zmluve; B. rozhodla o tom, že ide o medzinárodnú zmluvu podľa čl. 7 ods. 5 Ústavy Slovenskej republiky a táto má prednosť pred zákonmi.“ Pán predseda, dajte hlasovať.
Jasaň, Viliam, poslanec NR SR (2015-11-20):
Je to, ďakujem pekne, je to jasne napísané v dôvodovej správe, že sa jedná o tých, ktorí bojovali za oslobodenie vlasti, Slovenska, Československa. Je tam aj citát vystúpenia vtedajšieho veliteľa Československého armádneho zboru Ludvíka Svobodu, ktorý hovorí, že prečo idú títo ľudia bojovať. Ďakujem.
Lajčák, Miroslav, podpredseda vlády a minister zahraničných vecí a európskych záležitostí SR (2013-05-30):
Ďakujem. Ja plne stojím za slovami, ktoré som prečítal v poverení podpredsedu vlády, ministra financií Kažimíra, že naozaj, akékoľvek nehospodárne nakladanie s finančnými prostriedkami je neakceptovateľné a pokiaľ k nemu dochádza, je treba, aby boli vyvodené dôsledky. Zároveň by sme nemali zájsť do druhého extrému. Fakt je, že v tomto roku si Slovensko pripomína 20 rokov svojej existencie, celý rad slovenských inštitúcií si pripomína a dôstojná, vhodná forma oslavy určite neznamená vyhodenie finančných prostriedkov, lebo je to takisto prostriedok, ktorým sa etablujeme v prostredí demokratickej Európy. Čiže ten háčik alebo ten trik je v tom, čo je primerané a čo nie je primerané. A myslím si, že pokiaľ máte pocit, že tie vynaložené prostriedky boli neprimerané, tak môžeme takúto kontrolu urobiť, alebo vyžiadať si naozaj stanovisko, ktorému sa budeme venovať podrobne, lebo nechcel by som vylievať naozaj s tou vodou z vaničky aj dieťa. Nezabúdajme, že naozaj sú investície, ktoré sa nám mnohonásobne vrátia.
P. Hrušovský, predseda NR SR: (2004-10-26):
(Hlasovanie.) 136 prítomných, 125 za, 11 sa zdržalo. Národná rada   Slovenskej   republiky    vládny    návrh  zákona o energetike schválila. Poprosím teraz pána poslanca Janiša, ďakujem, pán poslanec Rusnák, aby ako spoločný spravodajca výboru pre hospodárstvo, privatizáciu a podnikanie uvádzal návrhy v hlasovaní k vládnemu návrhu zákona, ktorým sa mení a dopĺňa zákon č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov (tlač 812). Prepáčte, poprosil by som pána poslanca Kondróta, už keď som uviedol hlasovanie o tomto návrhu zákona, aby sme hlasovali najskôr o (ruch v sále) návrhu zákona, ktorý prerokúvame ako tlač 812. Nech sa páči, pán poslanec Kondrót.
Glváč, Martin, podpredseda NR SR (2017-11-29):
Ďakujem pekne. Dávam slovo spravodajkyni, ktorú určil navrhnutý gestorský ústavnoprávny výbor, pani poslankyni Jane Laššákovej. Nech sa páči.
Pellegrini, Peter, predseda NR SR (2015-05-06):
Prezentujme sa a hlasujme o návrhu spravodajcu prerokovať návrh zákona v druhom čítaní. (Hlasovanie.) Prítomných 131 poslancov, za hlasovalo 88, zdržalo sa 42 poslancov, nehlasoval 1. Postúpili sme návrh zákona do druhého čítania. Nech sa páči.
Laššáková, Jana, podpredsedníčka NR SR (2012-09-27):
Chcete položiť doplňujúcu otázku? Nie. Posledná otázka je od pána poslanca Pavla Zajaca, ktorého ale v rokovacej sále nevidím, preto na túto otázku nebudeme odpovedať. Tým sme odpovedali na všetky. Páni ministri a pán predseda vlády odpovedal na všetky otázky, ktoré boli položené poslancami, a preto končím tento bod programu. Mali by sme ďalej pokračovať tak, ako bolo dohodnuté, a to správou o makroekonomickom vývoji a vývoji verejných financií za prvý polrok roku 2012 a predikcia vývoja do konca roku. Správu má uviesť pán minister financií, ja mám informáciu, že pán minister financií príde iba na 15.00 hodinu. No, ja som myslela, že by sme aj ďalší bod mohli, ale nevidím tu ani pána predkladateľa Maroša Kondróta. Tak vyhlasujem prestávku do 15.00 hodiny. Ďalší bod je takisto pán poslanec Kondrót, o usporiadaní niektorých bytových náhrad. A potom je Viskupič a Vášáryová. A pán poslanec Krajcer ako spravodajca tu tiež nie je. Takže aj pri všetkej snahe, aby sme rokovali pružne, musím do 15.00 hodiny vyhlásiť prestávku. (Prestávka.) (Po prestávke.)
Šeliga, Juraj, podpredseda NR SR (2020-06-03):
S reakciami na faktické poznámky pán poslanec Dostál, nech sa páči.
Podmanický, Ján, poslanec NR SR (2023-06-15):
Ktorý? Ktoré?
Paška, Pavol, predseda NR SR (2013-03-21):
Pekné popoludnie, dámy a páni, budeme hlasovať o prerokovaných bodoch. Ešte predtým vás chcem informovať o výsledku stretnutia poslaneckého grémia, ktoré bolo dnes pred 11.00 hodinou. Vedenia poslaneckých klubov sa dohodli, že rokovanie o programe 16. schôdze budeme zajtra rokovať do 14.00 hodiny, budeme hlasovať o 11.00 hodine o prerokovaných bodoch a neobvykle budeme pokračovať potom v prerušenom rokovaní v pondelok od 13.00 hodiny s tým, že v pondelok hlasovanie nebude a v utorok budeme pokračovať od 9.00 hodiny a o 11.00 hodine bude hlasovanie. Uvidíme podľa priebehu rokovania o ostávajúcich bodoch, ako bude 16. schôdza prebiehať. Takže neobvykle vás chcem požiadať, aby ste si zariadili svoj program tak, aby v pondelok o 13.00 hodine sme mohli pokračovať s tým, že hlasovanie poobede v pondelok nebude. Teraz pristúpime k hlasovaniu. Poprosím pána poslanca Martináka, aby uviedol v prvom čítaní hlasovanie o vládnom návrhu zákona č. 282. Je to zákon, ktorý upravuje niektoré podmienky držania psov, tlač 296. (Hlasovanie o vládnom návrhu zákona, ktorým sa mení a dopĺňa zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. , tlač 296.)
Kamenický, Ladislav, poslanec NR SR (2018-02-07):
Ďakujem. Vážený pán predsedajúci, poprosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Glváč, Martin, podpredseda NR SR (2019-09-18):
Ďakujem pekne. Dávam slovo spoločnému spravodajcovi z výboru pre vzdelávanie, vedu, mládež a šport poslancovi Gogovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru, nech sa páči.
E. Angyalová, poslankyňa: (2006-10-18):
A pán poslanec Kužma, nie je pravda, že rovná daň je progresívna. Ja som to hovorila vo svojom príspevku. Keď ja zarábam 100 a vy 1 000 a nech už obidvaja si môžeme odpočítať odpočítateľnú položku, takže to teraz nechajme, obaja zaplatíme, aby to bolo jednoduché, 20 %, dobre, dane? Tak obidvom na konci zostáva 80 % nášho príjmu. A to znamená, že podiel, môj podiel na národnom dôchodku je taký istý ako váš podiel na národnom dôchodku, tak ako to rozdelil trh. Vy máte 80 % toho, čo ste vyrobili na trhu, ja mám 80 % toho, čo som vyrobila na trhu, a preto to hovorí pravica, to má byť spravodlivé, lebo trh najsprávnejšie odmenil mňa a vás za to, čo pracujeme. Ale sú aj iné faktory, ktoré vplývajú na to, aká je moja cena práce a vaša cena práce, a to je rozdiel.
Laššáková, Jana, podpredsedníčka NR SR (2015-12-09):
S reakciou, nech sa páči, pán poslanec Mikloš; Miškov. Ospravedlňujem sa, pán poslanec.
Petro, František, poslanec NR SR (2013-09-12):
Ďakujem. Keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Brocka, Július, poslanec NR SR (2011-12-08):
Ďakujem pekne. Vážený pán podpredseda Národnej rady, dámy a páni, predseda Národnej rady pridelil návrh rozpočtu Sociálnej poisťovne na rok 2012 na prerokovanie do termínu 24. novembra výboru pre financie a rozpočet a výboru pre sociálne veci. Ako gestorský výbor určil Výbor Národnej rady pre sociálne veci. Oba výbory tento návrh prerokovali v lehote určenej rozhodnutím predsedu Národnej rady a odporúčajú plénu Národnej rady, aby sme tento návrh schválili. Výbor ma zároveň poveril ako spoločného spravodajcu, aby som po tejto správe predniesol aj návrh uznesenia Národnej rady, ktorý je prílohou tejto spoločnej správy, a keďže ju všetci máte k dispozícii, nebudem ju s tými číslami čítať. Ďakujem pekne, pán podpredseda, môžete otvoriť rozpravu.
Kollár, Boris, predseda NR SR (2022-06-28):
Ďakujem. O slovo sa... (Reakcia z pléna.) Záverečné? Toto bola písomná, takže teraz pýtam sa, kto sa chce do rozpravy prihlásiť ústne? Nikto. Končím možnosť prihlásiť sa. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči.
Laurenčík, Milan, podpredseda NR SR (2021-11-30):
Ďakujeme, pani predsedníčka. Prosím, zaujmite miesto pre navrhovateľov. Ja teraz dám slovo spoločnému spravodajcovi z výboru pre zdravotníctvo pánovi poslancovi Tomášovi Lehotskému, aby podal správu o výsledku prerokovania materiálu vo výboroch. Nech sa páči.
Žiga, Peter, podpredseda NR SR (2024-09-11):
Ďakujem. Zaujmite miesto pre spravodajcov. Otváram rozpravu. Do rozpravy som dostal tri prihlášky písomne – ako prvý pán poslanec Kišš, ďalší bude pán poslanec Viskupič a pán poslanec Hajko.
Glváč, Martin, podpredseda NR SR (2019-05-15):
Ďakujem. S dvomi faktickými poznámkami, nech sa páči; končím možnosť prihlásiť sa. Nech sa páči, pán poslanec Dostál.
P. Hrušovský, predseda NR SR: (2005-11-09):
(Hlasovanie.) 135 prítomných, 134 za, 1 nehlasoval. Národná rada návrh zákona schválila. Teraz poprosím pána poslanca Janiša, aby z poverenia výboru pre hospodárstvo, privatizáciu a podnikanie predložil Národnej rade návrhy hlasovaní k prerokúvanému vládnemu návrhu ústavného zákona o použití príjmov z predaja majetku štátu (tlač 1274). Máte slovo, pán poslanec.
P. Hrušovský, predseda NR SR: (2002-11-14):
na základe uvedených skutočností pristúpime k tretiemu čítaniu , zároveň otváram rozpravu o tomto bode programu. Pýtam sa vás, či sa chce niekto prihlásiť do rozpravy ústne, keďže som nedostal žiadne písomné prihlášky. Konštatujem, že nie je to tak, vyhlasujem rozpravu o tomto bode programu v rámci tretieho čítania za skončenú. Pristúpime k hlasovaniu o tomto návrhu zákona ako o celku s odporúčaním, pán spoločný spravodajca, uvedený návrh zákona... R. Vavrík, poslanec: Pán predseda, odporúčam Národnej rade, aby vládny návrh zákona, ktorým sa mení zákon o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov Národná rada schválila.
Hatráková, Katarína, poslankyňa NR SR (2022-11-08):
Ďakujem pekne, pán predsedajúci. Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre ľudské práva a národnostné menšiny. Ďalej, aby za gestorský výbor určila hlasovaním Výbor Národnej rady pre ľudské práva a národnostné menšiny a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Bugár, Béla, podpredseda NR SR (2019-09-19):
Nech sa páči, prezentujme sa a hlasujme. (Hlasovanie.) Prítomných 134, za 131, proti 1, zdržal sa 1 a 1 nehlasoval. Návrh sme schválili. Prosím teraz pána poslanca Galeka, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 488/2013 Z. z. o diaľničnej známke, tlač 1569. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov , tlač 1569.)
Jurinová, Erika, podpredsedníčka NR SR (2013-09-20):
Pani poslankyňa Vitteková.
E. Bauer, poslankyňa: (2003-09-17):
Z. Martináková, podpredsedníčka NR SR: Prosím, hlasujme o tomto návrhu. (Hlasovanie.) Prítomných 123 poslancov, za návrh hlasovalo 89, proti 9, hlasovania sa zdržalo 25. Schválili sme tento návrh. Ďakujem, pani poslankyňa. Prosím pani poslankyňu Kláru Sárközy  z gestorského výboru, výboru pre sociálne veci a bývanie, aby uvádzala hlasovanie o vládnom návrhu zákona o prídavku na dieťa (tlač 324).
Kaník, Ľudovít, poslanec NR SR (2014-10-16):
Pani podpredsedníčka, obávam sa, že došlo k zmätočnému hlasovaniu pri hlasovaní o zbraniach, teda zbraňovej amnestii, nech si to technici pozrú. Nehlasovali sme o postúpení do tretieho čítania. Hneď ste otvorili rozpravu v treťom čítaní a potom sa hlasovalo len záverečné hlasovanie. Mám taký dojem, treba to overiť.
Sulík, Richard, predseda NR SR (2011-07-13):
Bol ešte aj druhý poslanec prihlásený s faktickou poznámkou. (Reakcia z pléna.) O. k. Posledný písomne prihlásený rečník do rozpravy je pani poslankyňa Rosová. Nech sa páči.
P. Hrušovský, predseda NR SR: (2003-10-31):
(Hlasovanie.) Prítomných je 127 poslancov, za 98, proti 13, zdržalo sa 8, nehlasovalo 8. Schválili sme uvedené body zo spoločnej správy. Prosím, návrhy z rozpravy.
Hlina, Alojz, poslanec NR SR (2014-11-10):
Ďakujem pekne. Ja len niečo k tomu obsiahlemu príhovoru poviem. Asi strácam niť, lebo neviem, aká je dohoda, či ideme na dĺžku alebo na hĺbku, treba povedať. Ja len chcem pripomenúť jedno také, čo si spomenul v reči, to hrdinstvo, to smerácke hrdinstvo. Všimnite si smerácke hrdinstvo, že teraz len došlo, že došla pani Jurinová, že pani Laššákovú tam nechali celú noc sedieť. A ja som nad tým rozmýšľal, čo bude, keď, chúďa, bude potrebovať ísť na záchod? Rozumiete tomu? Paška niekde chrápe. Viete, toto je normálne, to je presne ich svet. (Reakcia z pléna.)
T. Cabaj, podpredseda NR SR: (2009-06-23):
Prosím určeného spoločného spravodajcu z výboru pre sociálne veci a bývanie pána poslanca Jána Kvorku, aby informoval o výsledku prerokovania tohto návrhu vlády.
Šimečka, Michal, podpredseda NR SR (2024-06-27):
Ďakujem pekne, pani ministerka, nech sa páči.
K. Tóthová, poslankyňa: (2010-02-03):
Čiže aj ten drogový díler, ktorý bude mať 20-tisíc korún mesačne legálny plat a má, ja neviem aké majetky, tak sa ho možno spýtať v trestnom konaní. Ako to, že tie príjmy nie sú zdanené? Ako to, že majetok? Ukáž, či si zdedil, ukáž, či si mal darované, lebo to všetko malo byť zdanené. V tomto je ten problém, že my vždy ideme ďalej k predpisom, ale tie, ktoré máme účinne nevyužívame a dávame sa na hranu, že sa tu znovu budeme škriepiť o ústavnosti, neústavnosti, o tom, kto viac je poctivý a chce spravodlivosť, čestnosť, aby slušní ľudia boli spokojní, ale to, čo máme v zákonoch nevyužívame. A to vám hovorím, že teraz sa už začalo a za vás sa nevy... (Prerušenie vystúpenia časomerom.)
Bugár, Béla, podpredseda NR SR (2018-12-05):
Vyhlasujem rozpravu o tomto bode programu za skončenú. Pani navrhovateľka? Nie. Pán spravodajca? Nie. Ďakujem, prerušujem rokovanie o tomto bode. A budeme pokračovať prvým čítaním o návrhu skupiny poslancov na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti (tlač 1235). Pani poslankyňa Červeňáková, ako navrhovateľka máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov , tlač 1235.)
Kollár Boris, predseda NR SR (2021-12-02):
Prosím, prezentujme sa a hlasujeme. (Hlasovanie.) Prítomných 145 poslancov, za 90, proti 22, zdržalo sa 13 (pozn. red.: zdržalo sa 32), nehlasoval 1. Uvedený návrh sme schválili. Pani spoločná spravodajkyňa, pardon. Pristúpime k tretiemu čítaniu o návrhu zákona. Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku, pani spoločná spravodajkyňa, prosím, uveďte odporúčanie gestorského výboru.
Paška, Pavol, predseda NR SR (2012-09-20):
Hlasujeme o návrhu zákona ako o celku. Odporúčanie je schváliť. (Hlasovanie.) 142 prítomných, 78 bolo za, 58 proti, 6 sa zdržali. Konštatujem, že sme schválili novelu zákona č. 184 o odbornom vzdelávaní. Ďakujem pekne, pani spravodajkyňa. Dámy a páni, odhlasovali sme prerokované body programu. Budeme po krátkej prestávke o 17.55 hodine pokračovať v rokovaní o programe. Chcem vás upozorniť, že zajtra budeme rokovať od 9.00 hodiny ráno a o 11.00 hodine bude hlasovanie o prerokovaných bodoch programu. (Pauza.) Ešte, poprosím vás, najmä predsedov poslaneckých klubov a členov grémia, ak by sa dalo zajtra po hlasovaní stretnúť na grémiu. Jednak by som chcel hovoriť o ďalšom pokračovaní schôdze, jednak chcem dohodnúť stretnutie pracovnej skupiny a myslím, že sú niektoré agendy, na ktoré by sme mali reagovať v Národnej rade. Čiže poprosím zajtra po hlasovaní potom poslanecké grémium. Ďakujem. (Prestávka.) (Po prestávke.) Vážené pani poslankyne, vážení páni poslanci, budeme pokračovať v rokovaní programu. (Ruch v sále.) Panie poslankyne, páni poslanci, poprosím vás, keby ste využili rozľahlé priestory tejto budovy na svoje intímne rozhovory a umožnili, aby sme mohli začať rokovať o ďalšom bode programu. (Krátka pauza.) Poprosím pána ministra školstva Dušana Čaploviča, aby zaujal miesto. (Krátka pauza.) Takže, pán minister, poprosím vás, aby ste uviedli vládny návrh zákona č. 568 o celoživotnom vzdelávaní a o zmene a doplnení niektorých zákonov, je to tlač 122. Spoločná správa výborov má číslo 122a. Pán minister, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 568/2009 Z. z. o celoživotnom vzdelávaní a o zmene a doplnení niektorých zákonov , tlač 122.)
Gál, Gábor, poslanec NR SR (2013-10-28):
Ďakujem za slovo, pani podpredsedníčka. Pán poslanec Poliačik, je to veľmi ťažká a komplikovaná téma, lebo nič na svete nevyvoláva viac emócií ako, ako dieťa samo. Preto všetky zákonné úpravy, aj rozhodnutia sú vnímané emotívne, krajne emotívne. Ale prečo by nemali byť takto vnímané? A s tým aj treba rátať, aj pri určení tých všeobecne záväzných právnych noriem, aj pri vydaní ich, tých individuálnych právnych aktov, tých rozhodnutí. Ale ďalší faktor je tu, ktorý pôsobí na tieto veci, a to je subjektivita, pohľad na vec zo zorného uhla jednotlivca, ktorý je s vecou emotívne prepojený. A tu vzniká problém. To je rodič alebo nejaký rodinný príslušník, ktorý týmito rozhodnutiami je nejako dotknutý a previazaný, lebo tu je už ťažké objektívne vnímať tieto skutočnosti, tieto väzby a vzťahy. A ako by sme každú problematiku mali vnímať objektívne a tak aj rozhodovať. A ťažko sa nám posudzuje potom tá objektivita, keď tu máme nejaké exemplárne zlé rozhodnutia, pár prípadov, ktoré navodzujú tú atmosféru, o ktorej ste aj vy rozprávali. Viete, ja robím rozvody a každý z tých rodičov, keď sa rozvádzajú, chcú to, pre to dieťa najlepšie. Ale vždy je to najlepšie z ich uhla. Proste treba nám nájsť ten, to objektívne riešenie a treba spraviť najlepší zákon, odborne zdatných úradníkov a veľmi rýchlu možnosť nápravy, kebyže dôjde už k nejakému zlému rozhodnutiu.
Hatráková, Katarína, poslankyňa NR SR (2020-10-20):
Vážený pán predsedajúci, vážené pani poslankyne, páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona o 13. dôchodku a o zmene a doplnení niektorých zákonov (tlač 202a). Národná rada Slovenskej republiky uznesením č. 262 zo 17. septembra 2020 pridelila predmetný návrh zákona na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný vládny návrh zákona (tlač 202) prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom III tejto spoločnej správy vyplývajú dva pozmeňujúce návrhy. Gestorský výbor odporúča hlasovať o návrhoch 1 a 2 v štvrtej časti tejto spoločnej správy spoločne so stanoviskom gestorského výboru schváliť. Gestorský výbor odporúča návrh zákona schváliť v znení schválených pozmeňujúcich a doplňujúcich návrhov. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 61 z 20. októbra 2020. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Sulík, Richard, predseda NR SR (2011-06-01):
Prosím, hlasujte teraz. (Hlasovanie.) Prítomných 145 poslancov, hlasovalo 71 proti, 74 sa zdržalo. Bod č. 5 spoločnej správy sme neschválili.
Jurinová, Erika, podpredsedníčka NR SR (2014-02-12):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jozefovi Kollárovi. Nech sa páči.
Dostál, Ondrej, poslanec NR SR (2020-09-22):
Pán poslanec Osuský, no ako si povedal, je to taká veľmi zvláštna situácia, že k Štefánikovi sa hlásime naplno, oslavujeme ho, považujeme ho na jednu, za jednu najväčších osobností našich dejín, ale k jeho dielu majú tu niektorí veľmi rezervovaný vzťah. A teda Štefánik je dôležitý práve tým, lebo, samozrejme, že celý jeho život je úctyhodný, ale jeho najväčšie dielo je práve Československá republika, pri vzniku ktorej stál a ktorá vznikla 28. októbra, nie 30. októbra, nie 27. októbra, nie 29. októbra, ale 28. októbra 1918. A hlásiť sa k vlastnej histórii nie je prejavom komplexu menejcennosti. Naopak, je úplne legitímne hlásiť sa k legitímnym obdobiam vlastnej histórie vrátane tej uhorskej, vrátane tej rakúsko-uhorskej, vrátane tej československej. Ale je zásadný rozdiel hlásiť sa k legitímnym obdobiam vlastnej histórie, ktoré, samozrejme, že mali nedostatky, mali množstvo nedostatkov a z dnešného pohľadu obrovské množstvo nedostatkov, a hlásiť sa k totalitným režimom, ako bol fašistický Slovenský štát alebo komunistické Československo, lebo totalitné režimy legitímne nie sú, k nim by sme sa hlásiť nemali, ich by sme oslavovať nemali. Mali by sme oslavovať režimy, ktoré sú legitímne a ktoré v modernej histórii legitímny režim je režim demokratický.
Jurinová, Erika, podpredsedníčka NR SR (2015-03-20):
Ďakujem pekne, pán spravodajca. Otváram všeobecnú rozpravu. Nemáme žiadnu písomnú prihlášku. Chce sa niekto prihlásiť do rozpravy ústne? Nie je tomu tak. Vyhlasujem všeobecnú rozpravu za skončenú. Pán navrhovateľ, chcete ešte v záverečnom slove niečo? Pán spravodajca rovnako nie. Prerušujem rokovanie o tomto bode programu. Nasleduje prvé čítanie návrhu poslanca Martina Fedora na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov. Návrh zákona má tlač 1450. Návrh na jeho pridelenie na prerokovanie výborom je v rozhodnutí č. 1457. Dávam slovo pánovi poslancovi Martinovi Fedorovi, aby uviedol svoj návrh zákona.
Bugár, Béla, podpredseda NR SR (2017-02-09):
Prezentujme sa a hlasujme. (Hlasovanie.) Prítomných 126 poslancov, za 98, proti 20, zdržali sa 4, 4 nehlasovali. Konštatujem, že Národná rada sa rozhodla, že nebude pokračovať v rokovaní o tomto bode programu. Teraz prosím pána poslanca Petra Kresáka, aby uviedol hlasovanie o návrhu vlády, návrhu vlády na legislatívne konanie, na skrátené legislatívne konanie o vládnom návrhu zákona, ktorým sa dopĺňa zákon č. 315/2016 Z. z. o registri partnerov verejného sektora (tlač 428). (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 315/2016 Z. z. o registri partnerov verejného sektora a o zmene a doplnení niektorých zákonov , tlač 428.)
Hrnčiar, Andrej, podpredseda NR SR (2019-02-18):
Pán poslanec Číž.
P. Paška, predseda NR SR: (2006-10-24):
Chcete reagovať, pán poslanec Bauer? Nech sa páči.
Glváč, Martin, podpredseda NR SR (2018-10-17):
Ďakujem. S faktickou poznámkou jedna poslankyňa. Končím možnosť prihlásiť sa. Pani poslankyňa Shahzad.
Figeľ, Ján, podpredseda NR SR (2015-10-06):
Ďakujem pekne. Otváram všeobecnú rozpravu, do ktorej som dostal písomne dve prihlášky, a to od Jozefa Mikloška a Martina Chrena. Takže v tomto poradí, páni, máte slovo. Najprv Jozef Mikloško.
P. Hrušovský, predseda NR SR: (2004-03-16):
S. Kozlík, poslanec: Ďakujem  pekne. Vážený pán premiér Dzurinda, skutočne platí, že vaše stanovisko naznačuje, že žijete v bavorákovom skleníku, že nevnímate problémy občanov. A podobne povrchné bolo ako vaše vystúpenie, aj stanovisko vlády k odvolávaniu pána Mikloša. Treba povedať jednoznačne, že vláda prepálila svoje opatrenia a nedocenila dopad týchto opatrení na jednoduchých občanov, ale aj na stredné skupiny občanov, najmä pokiaľ sa týka unáhleného mechanického zavedenia rovnej dane. Pán predseda vlády, dajte si poriadne zanalyzovať čísla o vývoji zamestnanosti a nezamestnanosti. A veľmi rýchlo zistíte, že je to manipulácia s číslami na jednej strane, na druhej strane sú tu vytláčaní nezamestnaní do skupiny ľudí odkázaných na sociálnu pomoc a, ďalej, že sú vytláčaní ľudia zo zamestnaneckého pomeru, musia vytvárať živnostnícke stavy. A to sa vykazuje ako tvorba nových pracovných miest. Takže je absolútne povrchné vaše hodnotenie. Treba povedať, pokiaľ vláda reaguje stále zvyšujúcimi sa ratingmi, tie vyjadrujú jedinú vec, nedávajú signál o dobre fungujúcej ekonomike, ale signál pre zahraničné firmy: „Príďte sa napakovať na Slovensko, sú tu nízke dane, sú tu nízke platy a takmer žiadny sociálny odpor.“ Takže, pán predseda vlády, chcelo by to hlbšie, hlbšie sa zapodievať ekonomicko-sociálnymi javmi, nie tak povrchne, ako ste to predviedli teraz. (Potlesk.)
Duchoň, Daniel, poslanec NR SR (2012-05-15):
Vážený pán predseda Národnej rady Slovenskej republiky, vážený pán predseda vlády Slovenskej republiky, vážení členovia vlády, kolegyne, kolegovia, dovoľte mi, aby som podal návrh na uznesenie Národnej rady Slovenskej republiky k Programovému vyhláseniu vlády Slovenskej republiky so žiadosťou o vyslovenie dôvery vláde (tlač 37): „Národná rada Slovenskej republiky podľa čl. 86 písm. f) Ústavy Slovenskej republiky prerokovala Programové vyhlásenie vlády Slovenskej republiky so žiadosťou o vyslovenie dôvery vláde, ktoré vláda predložila podľa článku 113 Ústavy Slovenskej republiky, A. schvaľuje Programové vyhlásenie vlády Slovenskej republiky, B. vyslovuje dôveru vláde Slovenskej republiky.“ Pán predseda, poprosím vás, dajte hlasovať.
P. Hrušovský, predseda NR SR: (2004-09-22):
(Hlasovanie.) 142 prítomných, 101 za, 12 proti, 29 sa zdržalo. Návrh sme schválili. Prosím ďalší návrh. Ľ. Navrátilová, poslankyňa: Druhý poslanec, ktorý vystúpil v rozprave, je pán poslanec Muňko, ktorý predložil 2 pozmeňujúce návrhy a neupravil spôsob hlasovania. Preto sa ho chcem opýtať, či žiada, aby sa hlasovalo o nich osobitne alebo spoločne.
Šimečka, Michal, podpredseda NR SR (2023-12-19):
Ďakujem veľmi pekne. Pani poslankyňa Luščíková.
Gabániová, Darina, poslankyňa NR SR (2011-09-08):
Ďakujem... (Prerušenie vystúpenia predsedajúcim.)
Pellegrini, Peter, predseda NR SR (2015-09-30):
Ďakujem pekne. Uzatváram rozpravu, vyhlasujem ju za skončenú. Pýtam sa pána navrhovateľa, či chce zaujať stanovisko. Nech sa páči máte slovo.
Jurinová, Erika, podpredsedníčka NR SR (2014-09-09):
Ďakujem pekne. No, rada by som povedala len to, že tak ako ste zneužili svoju právomoc pri schvaľovaní programu tejto schôdze, podobne naozaj zneužívate svoju právomoc aj v otázke skráteného legislatívneho konania. Ide vyslovene, tak ako to povedal Igor Matovič, o váš osobný politický prospech. Téma kráte..., alebo téma úpravy vianočných dôchodkov bola vo vašich hlavách už veľmi dlho a skutočne ste si to, a som o tom presvedčená, naprogramovali tak, aby ste s veľkou pompou mohli predložiť skrátené legislatívne konanie. Podľa mňa ide o hrubé zneužívanie tohto inštitútu a verím tomu, že sa vám to raz vypomstí. Ďakujem pekne.
Blanár, Juraj, podpredseda NR SR (2022-04-29):
Procedurálny návrh. (Krik v sále.) Procedurálny návrh, vypnite pána poslanca Šefčíka. (Reakcie z pléna. Poslanec Šefčík rozpráva mimo mikrofónu.) Pán poslanec, páni poslanci, nebudem reagovať na domnienky vaše, pán poslanec, lebo zdá sa, že máte aj krištáľovú guľu a viete, kto sa na diaľku rozpráva. (Výkriky v sále.) Pán poslanec Pročko, poprosím vás, zachovajte pokoj v rokovacej sále. Ak, pán poslanec Šefčík, máte takúto domnienku, tak vám ju neberiem, ale je to vaša domnienka, a preto budeme pokračovať ďalej v rokovaní. O tomto procedurálnom návrhu nebudem dať hlasovať, pretože nie je relevantný. Pán poslanec Beluský s procedurálnym návrhom, poprosím naozaj procedurálny návrh.
Zmajkovičová, Renáta, podpredsedníčka NR SR (2013-09-25):
Pán poslanec Poliačik s reakciou.
Laurenčík, Milan, poslanec NR SR (2017-09-12):
Len poďakujem kolegovi za podporné stanovisko k mojej rozprave. Ďakujem.
Uhliarik, Ivan, poslanec NR SR (2016-02-11):
Pán poslanec, toto je fakt slabé, akože naozaj klamete. Ja už som aj posielal daňové priznanie viete, vy chcete porovnávať jednu lekáreň mojej manželky s vašimi kauzami typu tety Anky, Kostku, miliónového cétečka a podobne? A klamete, nech sa páči, môžeme si to pozrieť, niekoľkokrát aj stokrát. Poďme k tým faktom, povedali ste niekoľko vecí, ktoré ma naozaj zarazili, pretože si myslím, že si fakt robíte humor z pacientov, zo zdravotníkov, z poslancov. Čo sa týka tých poplatkov, pán poslanec, choďte do vašej nejakej košickej polikliniky niekedy ráno o 4.00 hodine alebo po 5.00 hodine, keď tam tí ľudia stoja, dostanú od kardiológa 20 časeniek a keď náhodou sú tam na dvadsiatom prvom mieste, idú tam od rána od 4.00 hodiny stáť znovu. Takto ste vyriešili tie poplatky? Po druhé, čo sa týka všeobecných lekárov, ja nespochybňujem Rezidentský program, no ale kedy sa vyliahne ten prvý rezident? Bude to o niekoľko rokov. Zaviedol som jednu vec, ktorú bývalá ministerka Zvolenská zrušila absolútne zbytočne, aby každý dvakrát atestovaný lekár mal v tejto republike právo po šiestich mesiacoch preškolenia ísť na atestáciu zo všeobecného lekárstva. Povedzte mi, čo je na tom zlého? Stihlo to využiť tisíc lekárov. Potom to bývalá ministerka Zvolenská zrušila. Vy hovoríte o tom, že vláda vyčlenila 30 mil. na zlý technický stav nemocníc? Povedali ste aj to B? Viete, koľko, vážení páni poslanci z vládnej strany, dlží len Univerzitná nemocnica Bratislava? Je to viac ako 50 mil. To myslíte fakt vážne? Veď nerobte si z toho naozaj žarty, veď viac ako 50 % ľudí vníma zdravotníctvo ako jeden z najvážnejších problémov tohto štátu, tak sa k tomu tak... (Prerušenie vystúpenia časomerom.)
Ondruš, Branislav, poslanec NR SR (2010-11-04):
Áno, pán predsedajúci. Pán minister, chcem sa vás teda spýtať, keďže ste povedali, že 24. septembra ste vymenovali pána Ing. Hudáka za hlavného inšpektora práce v Banskej Bystrici, ako budete riešiť situáciu v súvislosti teda s jeho menovaním za hlavného inšpektora práce, keďže pánovi Ing. Hudákovi začala k 1. septembru plynúť výpovedná lehota, pretože dostal po opakovanom hrubom porušení pracovnej disciplíny výpoveď.
Szalay, Tomáš, poslanec NR SR (2023-12-13):
Ďakujem pekne. Chcel by som reagovať na vystúpenie Mareka Krajčího. Doplním možno ešte taký jeden postreh, že zdá sa, že najviac Pente pomohlo OĽANO. Vidíme to, vidíme to na prestupoch poistencov, ktorá, najmä zo Všeobecnej zdravotnej poisťovne, ktorá bola vedená nominantom OĽANO, do súkromnej zdravotnej poisťovne Dôvera. Napríklad v poslednej prestupnej sezóne takýmto spôsobom všeobecku opustilo až 
50-tisíc poistencov a do Dôvery z nich prišlo 40-tisíc. A podobné kroky sa diali aj v predchádzajúcich rokoch s výnimkou tých rokov, keď nominant OĽANO vo Všeobecnej zdravotnej poisťovni aktívne prepoisťoval Rómov v rómskych osadách. Ďalším takým príspevkom bolo, keď dlhé vyjednávanie s odborármi o navýšení miezd urobilo nábor pracovníkov pre Bory. A v neposlednom rade aj to, že pri rokovaní o tom, ako sa použijú peniaze z plánu obnovy, sa tak dlho vajatalo a tak dlho sa hľadala cesta, aby tie peniaze nedostal, nedostali nemocnice Svetu zdravia, nemocnice Penty, že nakoniec sa nepostavili ani tie Rázsochy, ktoré sa postaviť mali. Čiže ja to vnímam ako úplne takú, takú podivnú kritiku, schizofrenickú kritiku, ktorá tu, ktorá tu zaznela. Nič menej, čo treba ale zdôrazniť, je, že táto konsolidácia, tak ako hovorí Marek Krajčí, nie je dobre nastavená, je škodlivá a slovenskému zdravotníctvu a slovenskému pacientovi v konečnom dôsledku nepomôže, pretože sme sa nedozvedeli, čo za to jedenásťpercentné navýšenie zdrojov dostane slovenský pacient. A mám obavu, že pacient z toho nedostane nič.
Herák, Ján, poslanec NR SR (2020-09-29):
Ďakujem pekne, pán predsedajúci. Lucka, ďakujem ti za veľmi distingvovaný príhovor v rozprave. Ja len potvrdzujem ako dlhoročný sociálny pracovník, ktorý má naozaj 12-ročné, 13-ročné skúsenosti s prácou s klientmi, ktorí boli tiež závislí na, na teda hrách, resp. chodili pravidelne do kasín a tak ďalej, čiže toto je obrovský problém, ktorý má v prvom rade ten psychický dopad, o ktorom si sa zmienila. A nie je to len propad, nie je to len prípad alebo problém samotného klienta, ale je to problém celej rodiny. A obzvlášť, keď ten klient naozaj tú rodinu nemá, tak sa vytvára ďaleko omnoho výraznejší ten problém efektu a ten treba naozaj veľmi urgentne a promptne riešiť. Chcem len ešte podotknúť, že, že pri práci s klientmi bol obrovský problém týchto klientov dostať na rôzne vyšetrenia a dodnes môžem len vyhodnotiť, že nie u každého klienta sa mi podarilo tohto klienta stabilizovať a dostať ho do bežného života, resp. ho socializovať. Čiže rozhodne – a vyzdvihujem – podporím tento návrh a som za, aby v čo najväčšej miere bol obmedzený tento hazard. Ešte raz, Lucka, ďakujem ti za tvoj príhovor.
Danko, Andrej, predseda NR SR (2017-02-01):
Ďakujem. Páni poslanci, prosím, prezentujme sa a hlasujeme. (Hlasovanie.) Prítomných 140 poslancov, za 6, proti 43, zdržalo sa 91. Konštatujem, že sme uvedený návrh neschválili.
Puci, Róbert, poslanec NR SR (2013-01-31):
Ako jediný v rozprave vystúpil pán poslanec Huba. Keďže jeho návrh odznel dnes, dajte, prosím, pán predseda, najskôr hlasovať o skrátení lehoty na jeho prerokovanie.
Martvoň, Anton, poslanec NR SR (2014-11-10):
Ďakujem pekne. Pán poslanec Matovič, no mne sa nezdalo až tak celkom svieže to vaše vystúpenie na rozdiel od vášho kolegu. V podstate aj pri tom odvolávaní pána Richtera som poukázal na to, že netreba si iba gúgliť, treba si normálne pozrieť tú analýzu toho pána Kuhna, kde zistíte, že pán Kuhn si vybral 111 projektov z cca 4-tisíc projektov. A keď si vyberiem 111 projektov, kde určitá konkurenčná firma alebo ten pán Kuhn, čo robil tú analýzu, podniká v oblasti eurofondov od roku 1998, má v Rožňave na to firmu, tak je rozdiel, keď si vyberiem tú vzorku 111, kde je nastavené, že je tam 70 projektov tej firmy, a potom poviem, že zo 70 je to 70, ako keď si vyberiem zo 4-tisíc tisíc. Čiže tým chcem iba poukázať na to, že celá tá analýza je smiešna a opozícia sa chytá niečoho, čo ani nie je pravdou. Však uvidíme, aj potom vyšetrovanie ako dopadne. Boli tam oveľa lepšie firmy, ktoré mali lepšiu úspešnosť, ktoré paradoxne pán Kuhn nehodnotil alebo sa mu nedostali do tej vzorky 111. A práve preto je to celé také skreslené. Čiže to je prvý moment. Druhý moment je ten, čo ste hovorili o tých vlakoch. No ja si myslím, že je to dobré opatrenie. A keď niekde nie je vlaková stanica alebo nie je vlak, tak proste ten občan príde k najbližšej vlakovej stanici, odtiaľ môže cestovať potom zadarmo. To je obdobné, ako keď nie všade sú autobusové zastávky a autobusové spoje. Tiež ten občan sa musí odniekiaľ dopraviť, nehovoriac o tom, že autobusové spoje mali oveľa vyššiu dotáciu, či už od VÚC-ky, štátu alebo miest ako takých v rámci verejnej dopravy alebo v rámci teda prímestskej dopravy alebo dopravy iného typu, zatiaľ čo železničná doprava takú dotáciu nikdy nemala. No a podľa môjho názoru pri niektorom stave tých železničných vlakov je hanba, keď občania Slovenskej republiky vôbec... (Prerušenie vystúpenia časomerom.)
A. Belousovová, podpredsedníčka NR SR: (2010-01-20):
Otváram rozpravu. Do rozpravy som dostala dve písomné prihlášky. Písomne sa do rozpravy prihlásil pán poslanec Pavol Hrušovský za klub Kresťanskodemokratického hnutia a ďalej sa písomne prihlásila pani poslankyňa Jarmila Tkáčová. Ako prvý má slovo pán poslanec Hrušovský, nech sa páči.
Hrušovský, Pavol, podpredseda NR SR (2011-09-08):
Pani poslankyňa Gabániová. (Ruch v sále.) Kľud, páni poslanci.
Galko, Ľubomír, poslanec NR SR (2013-06-17):
Ďakujem pekne, pán kolega Kvasnička. Pri jednej veci som sa chcel zastaviť, vlastne to, čo ste hovorili teraz na záver o tých dôstojníkov. Áno, presne o tom to je. Našli sa hrdí a čestní chlapi, ktorí pôsobia vo Vojenskej spravodajskej službe viac ako 20 rokov. Prežili možno päť volebných období, prežili možno desať ministrov, pretože jediný minister Sitek odslúžil takpovediac celé štvorročné volebné obdobie a dnes miesto toho, aby sme boli radi, aby vládna strana bola rada, že títo chlapi nabrali v sebe odvahu a začali vypovedať, tak miesto toho ich dehonestuje, miesto toho ich minister Glváč vydiera, miesto toho im hrozí trestnými oznámeniami. Toto je to, prečo musí minister Glváč odísť z rezortu. Minister Glváč a zároveň aj náčelník Generálneho štábu, k tomu sa ešte potom v budúcnosti vrátim, stratili akékoľvek morálne právo povedať si, že zastupujú radových vojakov alebo aj dôstojníkov, nižších, vyšších dôstojníkov. Chýba mi päť podpisov, pán kolega Kvasnička, päť podpisov, ja viem, že neodvoláme ministra obrany Martina Glváča, ale správne gestá treba robiť v správnu chvíľu. A aj to, čo tu dnes minister Glváč predviedol, vo vás musí utvrdiť to, že nastala tá správna chvíľa. Ja za vami prídem s tým papierom. Ďakujem pekne.
Kotleba, Marian, poslanec NR SR (2020-05-20):
Vážený pán kolega Kremský, ja vás môžem uistiť, že naozaj nechcem vykopávať otvorené alebo vykopnuté dvere, to určite nie. V tejto chvíli sa chcem len poďakovať za všetkých tých občanov od 65 do 70 rokov, ktorých sa táto zmena, keď bude prijatá, verím, že teda prijatá bude, pozitívne v tejto veci dotkne. Myslím si, že to bude výborné a ľudia to ocenia. Takže, pán poslanec, aj vám ďakujem za vystúpenie a ďakujem aj všetkým tým koaličným poslancom, ktorí, ktorí podporili aj na výbore tú zmenu a keď to tam bude, tak potom sa z toho môžme trošku tešiť. Ďakujem pekne.
Zajac, Pavol, poslanec NR SR (2015-04-15):
Vážený pán kolega Bugár, naozaj máte plnú pravdu, Váhostav je kauza SMER-u, lebo tri roky nekonali. Tri roky vládnu sami, mohli prijať návrh zákona o ochrane subdodávateľov, mohli prijať návrh zákona o konkurze a reštrukturalizácii. Všetko odmietali. Robert Fico je obyčajný zbabelec. Dneska tu na schôdzu vôbec neprišiel. Čoho sa obával? Verejnej diskusie o tomto probléme, o kauze Váhostav, alebo sa bál týchto fotiek, že sa tu uvidí na týchto fotkách? (Rečník ukázal prstom smerom na fotky, ktoré mali vystavené na laviciach niektorí opoziční poslanci.) Váhostav má momentálne zákazky za 1,5 miliardy. Sú tam niektoré zákazky, zmluvy podpísané ešte za našej vlády. Boli vysúťažené vo férových súťažiach. Keby to tak bolo aj pri ostatných súťažiach, vôbec by som neprotestoval. Ale presne ako ste spomínali zákazku na diaľnicu D1 Hubová – Ivachnová. Viete, ako to bolo? Ako to vyberala vládna strana SMER? Váhostav dal štvrtú najnižšiu ponuku. Štvrtú najnižšiu ponuku. Dva roky im trvalo, kým sa im podarilo tých troch najlacnejších vylúčiť zo súťaže, len aby to ten Váhostav dostal. A ten Váhostav neplatí subdodávateľom. Nuž prebehla reštrukturalizácia Doprastavu, TSS Grade. Ten scenár tu bol nachystaný už dávno. Veľké zákazky so štátom, nevyplatiť subdodávateľom, firmu poslať do reštrukturalizácie. TSS Grade to vyšlo. Doprastavu to vyšlo. Prečo by to neurobil aj Váhostav? Nuž ale na poslednú chvíľu, v poslednom možnom momente sa ozvali živnostníci, opozícia, médiá a odrazu tu Robert Fico ide toto riešiť. Prečo tu dneska neprišiel? Kde je ten zbabelec?
Bugár, Béla, podpredseda NR SR (2010-10-13):
Ďalej v rozprave vystúpi pán poslanec Ondruš, pripraví sa pán poslanec Kaník. Pán poslanec Ondruš tu nie je, stráca poradie. Pán poslanec Kaník, nech sa páči, a pripraví sa pán poslanec Muňko.
Pellegrini, Peter, predseda NR SR (2015-06-16):
Ďakujem pekne. Pán poslanec Huba.
P. Hrušovský, predseda NR SR: (2004-02-04):
K. Ondriaš, poslanec: Veľmi zaujímavé by bolo, keby sa v tejto koncepcii uviedlo, prečo klesajú hektárové výnosy. Teraz sú na úrovni roku 1975. A čo treba robiť, aby sa hektárové výnosy vrátili aspoň do roku 1989. Prečo plocha vinohradov začala klesať po roku 1989. A čo treba robiť, aby plocha vinohradov sa dostala aspoň na úroveň 1989. Ďalej správa hovorí, že koncepcia poľnohospodárstva je vyrábať zdravotne čisté potraviny a zeleninu. Myslím, že v správe by sa malo uviesť, ako je možné, že posledné štyri roky klesá konzumácia zeleniny a v roku 2001 bola na úrovni 1980 alebo na úrovni 1960. Týchto otázok sa predložená správa vôbec netýka. Podobne je to aj s konzumáciou ovocia. Záverom je potrebné správu doplniť o odpovede na nasledujúce otázky: Kto nás donútil, aby sme po roku 1989 prijali koncepciu poľnohospodárstva, ktorá nám výslovne škodila, ako to potvrdzujú všetky fakty, ktoré som ukázal. Ďalšia otázka: Prečo máme prijať koncepciu, ktorá je len pokračovaním súčasnej nedobrej politiky a je diametrálne iná ako koncepcia poľnohospodárstva, ktorá žala úspechy až do roku 1989. Ďalšia dôležitá otázka: Prečo ani jeden prvok z úspešnej koncepcie, ktorá tu bola do roku 1989, nie je zahrnutý v súčasnej predkladanej koncepcii na roky 2004 až 2006? Mňa by tiež zaujímalo, kto je zodpovedný za koncepciu v poľnohospodárstve prijatej po roku 1989, ktorá napáchala také veľké škody. Prečo si máme vnútiť koncepciu politiky svetovej obchodnej organizácie WTO a koncepciu Európskej únie, ktorá je nevýhodná pre Slovensko? Zrejme niekto má z takej koncepcie zisk a my stratu. Toto je môj záver celej správy. Preto súhlasím s návrhom kolegyne pani Bollovej a pána Maxona vrátiť správu na dopracovanie. Ďakujem za pozornosť.
Blanár, Juraj, podpredseda NR SR (2022-03-18):
Tri faktické poznámky na vaše vystúpenie. Pán poslanec Dostál ako prvý.
P. Hrušovský, predseda NR SR: (2004-05-27):
Pán poslanec Mikloško. Zapnite pána poslanca Mikloška.
P. Paška, predseda NR SR: (2009-10-27):
(Hlasovanie.) 137 prítomných, 135 za, 1 sa zdržal, 1 nehlasoval. Návrh zákona sme postúpili do druhého čítania. Ďalej.
Laurenčík, Milan, podpredseda NR SR (2021-05-27):
Ďakujem. Pán poslanec Marián Kéry.
M. Číž, podpredseda NR SR: (2006-08-02):
Písomne prihláseným ďalším do rozpravy je pán poslanec Devínsky, pripraví sa pán Brocka Július.
Žiga, Peter, podpredseda NR SR (2024-06-26):
Pani poslankyňa Mesterová.
Zelník, Štefan, poslanec NR SR (2011-03-31):
Ďakujem za slovo, pán predseda. Pán kolega Rafaj, urobil si rozsiahlu analýzu predkladaného zákona. Argumentačne si dokázal, že prijatie zákona má obrovské riziká a môže urobiť rozvrat verejnej správy. Ako si správne povedal, návrh zákona ide proti suverenite Slovenskej republiky. Cieľom tohto návrhu zákona je umožniť príslušníkom maďarskej národnostnej menšiny zaobísť sa bez štátneho jazyka takmer vo všetkých oblastiach verejného života. Tým dosiahnuť, aby sa osvojovanie si štátneho jazyka v už existujúcom systéme škôl s maďarským vyučovacím jazykom stalo pre nich bezpredmetné. Súhlasím s tebou, pán kolega Rafaj, pri tomto zákone nejde o boj za práva menšín, pretože na Slovensku majú menšiny práva dostatočne zabezpečené a uplatňované. Politickí predstavitelia maďarskej národnosti a ich horliví prisluhovači odmietajú uznať Ústavou Slovenskej republiky uzákonenú platnosť slovenského jazyka ako štátneho jazyka a pokúšajú sa v tomto návrhu zákona presadiť uplatňovanie maďarčiny v úlohe štátneho jazyka. Tým zabezpečiť dôslednú jazykovú izoláciu obyvateľstva. Ak si ľudia pre jazykovú bariéru nerozumejú, napätie bude narastať. A o to asi ide predkladateľovi. Maďarsko sa chystá na prijatie novej ústavy, v ktorej sa o. i. hovorí, základný zákon môže rozhodnúť o nadobudnutí maďarského štátneho občianstva aj okrem prípadu narodenia, čím v podstate deklaruje, že žiadosť o dvojité občianstvo a súvisiace volebné právo podlieha politickému rozhodnutiu. Schválenie návrhu zákona o používaní jazykov národnostných menšín by bolo významným krokom pri napĺňaní cieľov maďarskej iredenty. Čudujem sa podpredsedovi vlády, pán podpredseda. (Prerušenie vystúpenia časomerom.)